Skipskop | Chessalee
Can we settle this now once and for all »
19/12/2010 by Nikita Photo:capestay.co.za/skipskop
swaarkry lê nog voor,
Hier op die beach, hier langs die see is ek getoeë
en sê maar so long, Skipskop, Skipskop sê goodbye.
watse kant lê die plek, misverstand
asseblief meneer, ag sê tog weer
´n stukkie lê hier, en ´n stukkie lê daar
tel op vir shorty, en tel op vir pop,
Pak op jou goedjies, verkoop jou bootjie
en sê vir so long,
so long, Skipskop, skipskop
[Ironies – die liedjie – dit laat mens nogal dink, nê – as jy weet wat ek bedoel]
Deserted house at Skipskop – almost the style of a fisherman-cottage.The image is from THIS LINK where you can view two more pictures of Skipskop.
On THIS LINK you can see images of early building styles in the Cape and I wonder if you’ve heard about the Hartbees-huis [home]. It has nothing to do with the Hartbees-antelope though.
The name and style of the hartbeeshuis , a thatched A-frame hut one can still see at Puntjie in the Western Cape, shows a conjoining of the indigenous with the European: harub is the Khoi term for the reeds used as thatch, biesies the same term in the Dutch vernacular; hence harubbies, adulterated to hartbees, with “huis” meaning “house”. It is a traditional European style, adapted with the bowed poles of the transportable Khoi matjieshuis.
Baie dankie aan Eelt vir hierdie bydrae wat hy vir my in die kommentaarboksie gelos het. Die link van die nuusberig is ook aan die einde van die berig. Volgens Eelt het Dana Snyman in een van sy boeke die geskiedenis van Skipskop opgeteken.
Vrydag 10 Desember 2004 bl. 16
Die vredige skildery lieg, mevrou, haal hom af
Ek wil met jou gesels oor daardie skildery teen jou sitkamermuur, mevrou – daardie een van die vissershuisies op Waenhuiskrans.
Ja, ja, die een wat net bokant die nuwe Serengeti-bank hang, links van die Claerhout: op die agtergrond is die see, met die huisie op die voorgrond, ‘n gesellige rokie kronkelend by die skoorsteen uit, ‘n wasgoeddraad vol helderkleurige rokke en broeke langs dit, en ‘n slapende hond of twee hoendertjies voor die deur. So vredig.
Nie dat jy die enigste een is wat só ‘n skildery van Waenhuiskrans se vissershuisies het nie, mevrou. Daardie skilderye hang geil in hierdie land se sitkamers, want oral is mense, met of sonder kunstalent, wat tog so graag daardie huisies skilder.
Al daardie skilderye lieg, mevrou. Ek het die laaste twee dae tussen daardie huisies in Kassiesbaai op Waenhuiskrans rondgestap en, glo my, dis glad nie soos op daardie skildery van jou nie. Ja, daar hang klere oor die wasgoeddrade langs daardie huisies, maar baie van daardie klere is oud en verbleik, mevrou. Party hemde het gate in, party broeke is gelap.
En, ja, voor ta’ Anna Benzien se huisie lê ‘n hond, so ‘n bejaarde pavement special, maar hy lê ook maar net omdat hy nie meer behoorlik kan stap nie, mevrou. Miskien is dit rumatiek of kanker of sommer net die ouderdom, maar daar is nie ‘n veearts op Waenhuiskrans nie. Buitendien, mevrou, ta’ Anna het nie geld vir veeartse nie.
Hierdie Kersfees, mevrou, gaan antie Anna en haar kinders en al die kleinkinders daardie twee hoendertjies op jou skildery opeet, want ta’ Anna oorleef op ‘n staatspensioen, mevrou, en op Waenhuiskrans is nie werk vir haar kinders nie.
Jimmy, haar oudste, trôl nog soms op die skuite, maar die vis loop nie meer soos van ouds nie, mevrou. Die groot skuite met hul beernette het al die vis kom vat, mevrou, sodat ek en jy lekker in restaurants kan eet. Dis ook vreemd, mevrou, langs baie van daardie huisies staan gedaan ou motors, tog verskyn dit nooit op daardie skilderye wat in jul sitkamers hang nie. Is dit omdat ‘n gekrôkte Nissan Laurel of ‘n Austin Apache sonder wiele nie esteties genoeg vir die sensitiewe kunstenaarsiel is nie?
Voor oom Bob Dyers se huisie lê ook ‘n groot, pienk teddiebeer in die stof, mevrou, en by die deur staan twee leë brandewynbottels, en teen die voorhuismuur hang ‘n gehekelde Onse Vader – goed wat uiteraard ook nie op daardie skilderye van julle verskyn nie, mevrou.
Oom Bob sê nie eintlik veel nie, mevrou. Hy is mos maar stil sedert hy die beroerte-aanval in April gehad het. Oom Hennerik Grandfield, wat nes oom Bob ‘n visserman was toe daar nog vis was, praat wel, mevrou. Hy vertel hoe hy en sy mense in 1984 deur PW Botha se regering aangesê is om pad te gee van Skipskop af.
Skipskop was ook so ‘n fraai vissersdorpie nes Waenhuiskrans, mevrou. Maar toe besluit PW-hulle mos daar moet ‘n missieltoetsbaan gebou word, en toe moet oom Hennerik-hulle maar oppak en trek, die duine oor, Waenhuiskrans toe.
Nou sit oom Hennerik in daardie fraai vissershuisie teen jou sitkamermuur, mevrou.
Haal daardie skildery af, mevrou. Bêre hom. Steek hom weg.
Want jy het meer geld vir hom betaal as wat oom Hennerik tans in ‘n jaar verdien, mevrou.
Posted in Afrikaans, Afrikaanse liedere, Skipskop, Sonja Herholdt | Tagged Afrikaans, Afrikaans songs, building styles in South Africa, Skipskop, Sonja Herholdt | 21 Comments	21 Responses
on 23/12/2010 at 17:41 | Reply toortsie
Hello! Ek het gaan loer by hierkiepkiep, toe is die deur gesluit. Wat het gebeur???
Skipskop. Nou praat jy van my wereld. Daar het ‘n oom Daantjie Neft gewoon wat baie by my pa gekom het. Het seker kom vleis haal, of dalk net kom kuier. Maar hy het altyd gesorg vir vars vis. Ek onthou nou nog hoe hy een dag daar aangekom het en gesê het my pa moet kyk, hulle lewe nog!! (wonder darem of hulle nog sou lewe??). Hy het ‘n dogter gehad wat saam met my in die koshuis was. Sies tog, sy het swaar geleer en was in die spesiale klas. Het epilepsie gehad – dus, op ‘n vroee ouderdom het ons reeds daarmee te doen gekry. So word ons van vroeg af dinge geleer. Almal was baie besorgd oor haar.
on 23/12/2010 at 19:39 | Reply Nikita
Hi Toorts! Jongie, ek het net te veel ysters in die vuur en toe besluit ek om die ding te delete! lol…ek het my klasblog ook en ‘n ander blog wat ek jare terug begin het – alhoewel ek nie meer daar regtig blog nie – tyd! ek voel selfs ek moet hier ophou – maar sal nooit hierdie een delete nie!! Ek het regtig net te min tyd om te doen wat ek regtig wil doen. Siestog, dat Skipskop jou nou so laat terugdink! Die liedjie laat mens nogal baie diep dink. Ek sal graag eendag Skipskop toe wil gaan – jare terug was daar ‘n radioprogram wat die klein “onbekende” plekkies bekendgestel het en ek onthou die name Kleinsee en Grootsee…wil nog soontoe ook gaan!
on 25/12/2010 at 19:28 | Reply toortsie
Tyd bly maar altyd ‘n probleem. Moenie heeltemal ophou blog nie. Wanneer jy dan wel lus het vir iets skryf, is hier mos ‘n plekkie!
on 27/12/2010 at 10:25 | Reply Nikita
hi Toorts – ek sal net tyd he wanneer dit vakansies is en selfs dan is daar altyd hope skoolwerk om te doen/in te haal. 🙂 [ek het 47 posts op “draft”]
PS: Dankie vir die kaart ook wat jy gestuur het!
on 30/12/2010 at 15:34 | Reply eelt
Sonja is pragtig – die godin van Afrikaanse musiek met ‘n liefdevolle hart.
In een van sy boeke skryf Dana Snyman die storie van Skipskop. Ek kry dit nie op die web nie, maar hierdie: http://152.111.1.88/argief/berigte/beeld/2004/12/10/B1/16/01.html gee jou ‘n idee van waaroor dit gaan.
Ek is ook spyt jy het het jou ander blog delete.
on 30/12/2010 at 15:55 | Reply Nikita
hi Eelt! Dankie vir die link! Ek gaan dit beslis by die inskrywing plaas. Jy’s ‘n ster, man! Sonja se musiek is mooi – ek het nou nie haar jongste musiek nie, maar hierdie een sing sy besonders mooi. Ek sal graag die boek van Dana Snyman wil kry. – ek het nie geweet jy het die ander blog gelees nie. Ja, ‘n mens is maar altyd oorhaastig as dit by besluite kom [dis nou ekke!][Ek het nou eintlik hier kom sit om oor ModPodge te soek – goedkoper/groter – hierdie dame hier by ons in die kunswinkeltjie weet nie eens dat mens dit vir collage kan gebruik nie..tsk! die ingilse! lol]
on 29/05/2012 at 05:47 | Reply Francois botha
Ek en my pa het jare terug oor Ryspunt tot by Skipskop gery om kabbeljou op Skipskop te gaan vang. Sommer teen die see geslaap. Daarvandaan agterom tot op Koppiealleen Met Potberg tussenin. Ons ken vir Hendrik . Hy sny partykeer gras op Waenhuiskrans. Skielik bou PW en sy mense n lang groen draad oor ons pad. Waarvoor?
on 30/05/2012 at 18:46 | Reply Nikita
Hi Francois! Welkom hier by my blog en dankie vir jou boodskap! Sjoe, dit klink lekker om sommer ‘teen die see’ te slaap – ek het dit al in ‘n tent gedoen en sal dit oor en oor weer wil doen. Jy ken vir Hendrik ook? Sjoe, jy moet hier vir ons meer vertel! Dit kan interessant raak. PW het seker baie groen drade gebou, – skielik. Ek hoop jy kan ons meer van Skipskop vertel!
on 02/07/2012 at 04:06 | Reply JP de Wet
Like it I did have taken off to Skipskop for holidays.Not staying far.Would like to talk to the people my father knew,Giewie de Wet.Thanx
on 03/07/2012 at 04:51 | Reply JP de Wet
julle kan nog na Skipskop gaan daar is sekere oop dae maar dit lyk nie meer dieselfde.Weet van die Nefdt familie,hulle bly op Bredasdorp.
on 03/07/2012 at 06:56 | Reply Nikita
Hi JP! Welkom hier op my blog, dankie vir die boodskap. Ek sal graag eendag Skipskop wil besoek. Die liedjie maak mens baie lus om daarheen te gaan!
on 03/07/2012 at 15:17 | Reply JP de Wet
dis die heerlikste plek,die besoek word geboek by Arniston.Baie van die huise is platgeskiet maar sommige word in n mate in stand gehou,maar moeite werd om te gaan veral met iemand wat plek ken.Verlang terug
on 07/09/2012 at 12:31 | Reply Amanda Nefdt
Hi Julle! Jong, net Johan en Thea Nefdt (my ouers) is nog op Bredasdorp, maar die HELE Nefdt familie is hierdie naweek oppad soontoe – ons gaan almal môre Skipskop besoek… daar is seker naweke wat jy kaartjies kan koop dan vat hulle jou met die bus soontoe, so môre gaan ek bietjie kyk waar ek vandaan kom 🙂 Lekker naweek! x
on 08/09/2012 at 09:13 | Reply Nikita
Sjoe, dit is EXCITING!! Ek hoop jy kan terugkom en ons kom vertel hoe dit was! Wat daarvan ek kontak jou ook vir ‘n paar foto’s?
on 12/09/2012 at 15:27 | Reply Amanda Nefdt
Hi! Dit was rêrig nogals ‘n trip wat ek sal aanbeveel! Skipskop is pragtig! Ek kan nie GLO daai strand kan nie meer benut word nie! Overberg Toetsbaan het ook ‘n presentation gedoen en ons in die beheerkamer ingevat – dit is actually baie interessant… nie besef van die goed wat daar onder ons neuse aangaan nie… jy kan my enige mail!
on 04/10/2015 at 20:30 | Reply Johan Neethling
Lekker om al die geskiedenis van Skipskop te lees.
Amanda ek dink ons moet familie wees. Jou ouma, tannie Bettie was my pa se suster!!! Ons het nogal gereeld op Skipskop by hulle gaan kuier. Jou pa is bietjie jonger as ek. My pa was oom Abraham Neethling.
Ek onthou eendag het ons tussen die duine gespeel toe n skerpioen my suster gesteek het. Sy was amper dood!!! Ek het daar my eerste kabeljou gevang.
on 12/09/2012 at 19:24 | Reply Nikita
Baie dankie dat jy teruggekom het, ek maak beslis so!
on 23/12/2014 at 17:31 | Reply Elize
Hallo die Skipskopverlangers! Ek self dink met nostalgie terug. Het daar verllof geraak en wittebrood gehou. Skoonpa het 30 jaar lank ‘n huis daar gehad – reg agter die hawe. Staan die hawemuur nog? Skoonpa was natuurlik een van die “donnerse Taljaners”, maar nie een van die inwonendes nie – dit was hulle vakansiehuis. Daar was 2 huise agter die hawe se duin. Staan hulle nog?
on 15/09/2015 at 21:10 | Reply Nikita
hi Elize, EK wonder hoekom ek jou boodskap gemis het! Welkom hier ook! Dit klink of jy dit daar geniet het! Ek smile vir jou ‘donnerse Taljaners’ lol
on 15/09/2015 at 14:47 | Reply Dirk Kleinschmidt
Ai tog. My ma is op Skipskop gebore. Ek is daar gebore en so ook al my broers en susters. Ons het almal daar skool gegaan tot ons hoërskool toe moe sgaan op Bredasdorp. Ek is voorwaar ‘n Skipskopper ! Sal graag Dana se storie oor Skipskop wil lees. Wonder waar het hy sy inligting gekry ?
on 15/09/2015 at 21:09 | Reply Nikita
hi Dirk, Dankie vir jou boodskap en welkom op my blog. Dis wonderlik om te weet nog iemand beland hier op die blog van Skipskop af. Ek bewonder julle mense van Skipskop en voel jaloers – en jammer oor wat gebeur het. Ek wil graag die plek eendag besoek!!